गुवाहाटी,अक्टबर 26: “आसाम हादोरसानि खुमथायाव थानाय भारतिय जनता पार्तिनि गुबै थांखिआ जाबाय- रां जाख्लनाय गैयि खालामनाय, आबहावा गुबुंले गैयि खालामनाय, सनदेह’ गोनां गुबुनारिफोरखौ गैयि खालामनाय आरो उटकारिफोर गैयि खालामनाय। दा गोबां मेगनगोसा सुबुंफोरा बे सरकारनि बेरेखा बायदि बायदि रावजों सोंखारिदों। हादोरारि राजखान्थि हान्जाखौ मोजां मोनगिरि सुबुंफोरनि लुबैनाय बादि आं गिबि मनट्रीनि बिबानखौ रुजुन्दों, आं माब्लाबाबो बेखौ बावनो हाया। आसाम हादोरसाया अरायनि थाखाय रैखाथि मोनगोन आरो हादोरसायाव थागिरि सुबुंफोरा सिन्था जानांगौनि जेबो गोनांथि गैया”।